Document ID: 31998R0656

NEUVOSTON ASETUS (EY) N:o 656/98,
annettu 16 päivänä maaliskuuta 1998,
Puolan, Unkarin, Slovakian, T Osekin tasavallan, Romanian ja Bulgarian kanssa tehtyihin kaupan suosituimmuusjärjestelyihin liittyvistä yksipuolisista ja siirtymäkauden toimenpiteistä tiettyjen jalostettujen maataloustuotteiden osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
ottaa huomioon vuoden 1994 liittymisasiakirjan,
sekä katsoo, että
ennen Puolan, Unkarin, Slovakian, T Osekin tasavallan, Romanian ja Bulgarian kanssa tehtyjen Eurooppa-sopimusten pöytäkirjojen N:o 3 (1) mukauttamista annettiin Puolan, Unkarin, Slovakian, T Osekin tasavallan, Romanian ja Bulgarian kanssa tehtyihin kaupan suosituimmuusjärjestelyihin liittyvistä yksipuolisista ja siirtymäkauden toimenpiteistä tiettyjen jalostettujen maataloustuotteiden osalta 24 päivänä heinäkuuta 1997 neuvoston asetus (EY) N:o 1568/97 (2), jolla säilytetään myönnetty etuuskohtelu 31 päivään joulukuuta 1997 ja tasoitetaan Uruguayn kierroksen tulosten toteuttamisen mahdollisia kielteisiä vaikutuksia mainittujen maiden vientiin, joka suuntautuu yhteisöön,
neuvottelut mainittujen maiden kanssa Eurooppa-sopimusten mukauttamista tehtyjen pöytäkirjojen vahvistamiseksi on saatettu päätökseen ja pöytäkirjat N:o 3 on parafoitu; viralliseen hyväksymiseen tähtäävät menettelyt ovat käynnissä; viralliseen hyväksymiseen tarvittavan aikataulun takia mukauttamisesta tehdyt pöytäkirjat eivät ehkä ehdi tulla voimaan 1 päivänä tammikuuta 1998; sen vuoksi myönnytyksiä olisi jatkettava yksipuolisesti 31 päivään joulukuuta 1998, ja
asetusten (EY) N:o 315/94 (3) ja (EY) N:o 316/94 (4) säännökset ovat tulleet tarpeettomiksi T Osekin tasavallan ja Slovakian kanssa tehtyjen Eurooppa-sopimusten mukauttamisesta tehdyissä lisäpöytäkirjoissa määrättyjen toimenpiteiden toteuttamisen vuoksi; nämä asetukset olisi kumottava,
ON ANTANUT TÄMÄN ASETUKSEN:
1 artikla
1. Liitteessä I lueteltuihin Puolasta, Unkarista, Slovakiasta, T Osekin tasavallasta, Romaniasta ja Bulgariasta peräisin oleviin tavaroihin sovelletaan 1 päivästä tammikuuta 31 päivään joulukuuta 1998 kyseisessä liitteessä mainittuja vuosittaisia tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.
2. Liitteessä III lueteltuihin Puolasta, Unkarista, Slovakiasta, T Osekin tasavallasta, Romaniasta ja Bulgariasta peräisin oleviin jalostettuihin maataloustuotteisiin sovelletaan kyseisessä liitteessä määrättyjä tulleja 1 päivästä tammikuuta 31 päivään joulukuuta 1998.
2 artikla
Komissio voi tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (5) 16 artiklan säännösten mukaisesti keskeyttää luonnospöytäkirjoissa N:o 3 määrättyjen toimenpiteiden yksipuolisen soveltamisen 1 artiklassa mainittujen maiden hyväksi, jos nämä maat eivät toteuta vastavuoroisia toimenpiteitä yhteisön hyväksi.
3 artikla
Edellä 1 artiklassa mainittujen maiden kanssa tehtyjen Eurooppa-sopimusten mukauttamisesta tehdyissä lisäpöytäkirjoissa määrätyt, jalostettujen maataloustuotteiden kauppaan sovellettavat myönnytykset korvaavat tässä asetuksessa säädetyt toimenpiteet mainittujen pöytäkirjojen tullessa voimaan. Tässä asetuksessa säädettyjen toimenpiteiden toteuttamiseen sovellettavia yksityiskohtaisia sääntöjä sovelletaan myös lisäpöytäkirjoissa määrättyihin vastaaviin toimenpiteisiin.
4 artikla
Komissio hallinnoi tämän asetuksen liitteessä I tarkoitettuja kiintiöitä neuvoston asetuksen (EY) N:o 3448/93 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä 25 päivänä heinäkuuta 1996 annetun komission asetuksen (EY) N:o 1460/96 (6) mukaisesti.
5 artikla
Kumotaan asetukset (EY) N:o 315/94 ja (EY) N:o 316/94.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1998.

Labels: 3
15
17
18